પરંતુ વિપક્ષ કોંગ્રેસના નેતા દિનેશ શર્માએ તંત્ર પર એવો આક્ષેપ કર્યો છે કે ગત તા.૨૭ એપ્રિલ, ૨૦૧૭એ એ સ્થળ તપાસ કરી ત્યારે રિસરફેસિંગનાં કામમાં ગેરરીતિ આચરાયેલી જણાઈ આવી હતી. કોન્ટ્રાક્ટર નરનારાયણ ઈન્ફ્રાસ્ટ્રકચર દ્વારા રોડને સાફ કરાયો ન હતો. ડામર પથરાયો ન હતો અને બિટ્યુમિન માલ પાથરી દેવાયો હતો. તે વખતે પેવર મશીનમાં સેન્સર પણ લગાડાયેલું ન હતું. ડામર પર ડસ્ટ નાખીને પછી પીટીઆર રોલર ફેરવવાનું હોય છે પરંતુ આ રોલર પણ ફેરવાયું ન હતું. આને બદલે સીધો બિટ્યુમિન માલ નાખી દેવાયો હતો.